Loso e ne e se boikaelelo jwa ga Jehofa jwa kwa tshimologong. Go na le moo, ke nngwe ya “ditiro tsa ga Diabolo.” (1 Joh. 3:8; Bar. 6:23) Satane o dirisa loso le poifo ya loso go dira gore batho ba se ka ba nna le tsholofelo. (Baheb. 2:14, 15) Satane o a itumela fa mongwe a felelwa ke tsholofelo ya gore o tla bona boitumelo jwa mmatota le kgotsofalo, tota le mo lefatsheng le lesha la Modimo. Ka jalo, kutlobotlhoko e molekane yo o swetsweng a nnang le yone, ke ditlamorago tsa boleo jo Adame a bo dirileng le maano a a boferefere a ga Satane. (Bar. 5:12) Jehofa o tla dirolola tshenyo yotlhe e e bakilweng ke Satane, a fenya sebetsa sa gagwe se se setlhogo e leng loso. Batho ba ba tla bong ba golotswe mo poifong e e bakwang ke Satane, ba akaretsa batho ba le bantsi ba ba swetsweng ke balekane, jaaka go ka tswa go ntse ka wena.